Τη βεβήλωση του μνημείου του Ολοκαυτώματος στην Αθήνα, το οποίο βρίσκεται στον Κεραμεικό, καταδικάζει με ανακοίνωσή του ο δήμος Αθηναίων.

Σε ανάρτησή του στο Facebook ο δήμος Αθηναίων σημειώνει ότι «η επίθεση στο μνημείο, το οποίο θα παραμείνει ανοιχτό και προσβάσιμο στους πολίτες, συνιστά πράξη μισαλλοδοξίας και ιστορικής άγνοιας».

Ο δήμος Αθηναίων τονίζει ότι θα συμβάλει στην αποκατάσταση του μνημείου από τις ζημιές και διαμηνύει ότι «η Αθήνα είναι και θα παραμείνει μία πόλη που σέβεται την ελευθερία και την ιστορία».